
מגמות חטיבה עליונה- נהלים

1. כל תלמיד/ה ילמדו במגמות כפי שקבע בית הספר, בהתחשב בהעדפותיו בעת הרישום ובכפוף לתנאי הקבלה למגמה שהוגדרו על ידי הנהלה בית הספר, המפורסמים בחוברת המגמות באתר בית הספר.
2. כל תלמיד/ה ילמדו לימודי מגמה ראשית לאורך כל 3 שנות לימודיהם בחטיבה עליונה.
3. המגמות מתחילות בכיתה י' ונלמדות על פני שלוש שנים ("מגמות תלת שנתיות").
4. תלמידים הלומדים במגמת פיזיקה ו/או מדעי המחשב יילמדו מגמה נוספת לאורך כל 3 שנות לימודיהם בחטיבה עליונה.

הוספת מגמה/ מעבר בין מגמות/ פרישה ממגמה:

5. תלמיד/ה בכיתה י' רשאים להוסיף, בתחילת שנת הלימודים (ועד ליציאה לחופשת סוכות), מגמה נוספת מבין המקצועות שבית הספר מאפשר עבור מגמה נוספת, וזאת אם הינם עומדים בתנאי הקבלה למגמה. לצורך בקשה זו יש לפנות לרכז/ת השכבה.
6. בחירת מגמה הינה החלטה מחייבת. תלמיד/ה המבקשים לעבור ממגמה אחת לאחרת, יפנו לרכזי המגמות בשיח בגין הסיבות למעבר. לאחר כן התלמיד/ה יגישו בקשה בטופס מעבר מגמה הנמצא במשוב. בטופס יש לפרט את הבקשה והסיבות וכן לצרף אישור הורים.
7. ההחלטה בעניין מעבר מגמה תתקבל על ידי הרכזת הפדגוגית לאחר התייעצות עם הצוות החינוכי, רכז/ת השכבה ורכזי המקצועות המתאימים וכן לאחר מבחן קבלה למגמה במידה ונדרש.
8. בחלק מהמגמות יידרש מבחן קבלה לצורך מעבר למגמה המבוקשת. המבחן יתקיים במועד נבצרים לקראת סיום מחצית א' בכיתה י' ו/או בתחילת שנת הלימודים בכיתה יא. באחריות התלמיד/ה לפנות לרכז/ת המגמה לקבלת החומר למבחן ולהשלימו באופן עצמאי.
9. הנחת היסוד היא שהרכזת הפדגוגית והצוות המקצועי ידונו בשאלת המעבר כאמור פעם אחת או פעמיים במשך 3 שנות הלימודים בבית-הספר (אולם אין הם חייבים לאשר מעבר כלשהו מסוג זה).
10. תלמיד/ה הלומדים בשתי מגמות ומבקשים לפרוש מאחת המגמות, יוכלו לפרוש מהמגמה הנוספת שלהם ולא מהמגמה הראשית וזאת על ידי: פנייה לרכז/ת המגמה ושיח בנושא, הגשת טופס בקשת פרישה ממגמה הנמצא במשוב. בטופס יש למלא את הבקשה והסיבות וכן לצרף אישור הורים (בכפוף לאמור בסעיף 4).
11. תלמיד/ה הלומד בשתי מגמות, שציוניו השנתיים בסוף כיתה י' בשתי המגמות שליליים, ימשיך בכיתה יא במגמה אחת בלבד. ההחלטה על מגמת ההמשך תתקבל על ידי הרכזת הפדגוגית, רכז/ת השכבה ורכזי המקצועות הרלוונטיים.




יוזמה ולקיחת אחריות
מצוינות אישית
כבוד הדדי וקבלת האחר
אהבת הארץ

